**Ukrajina žije zeleným obstarávaním**

Koncom septembra sa v Kyjeve konala celonárodná konferencia s názvom „Zelené verejné obstarávanie: prenos skúseností zo Slovenska na Ukrajinu“ s účasťou predstaviteľov viacerých kľúčových ministerstiev Ukrajiny, ale aj podnikateľov, predstaviteľov miestnych samospráv a expertov. Konferencia bola bodkou za dvojročným projektom dvoch partnerov – Slovenského centra pre komunikáciu a rozvoj, n.o. a jeho ukrajinským náprotivkom, neziskovou organizáciou GoLOCAL.

***"Projekt sa stal ďalšou platformou pre medzi-sektorovú interakciu hlavných zainteresovaných strán: Ministerstva hospodárstva, Ministerstva životného prostredia a štátneho sociálneho podniku " ProZorro ". V rámci podujatí organizovaných projektom, ako boli okrúhle stoly a konferencia, sa uskutočnila výmena názorov a myšlienok, v dôsledku čoho sa vyvíjala národná koncepcia projektu "Nefinančné kritériá v oblasti verejného obstarávania, ktorá bude dokončená v rámci Asociačného laboratória EÚ“,*** povedala o konferencii Anastasia Kimlina, projektová manažérka za ukrajinskú stranu spomínaného ukrajinsko-slovenského projektu, realizovaného s podporou SlovakAid (www.slovakaid.sk).

Zelené verejné obstarávanie predstavuje spôsob, ktorým orgány verejnej správy integrujú environmentálne požiadavky do procesu obstarávania. Jeho uplatňovanie podporuje udržateľné využívanie prírodných zdrojov a tým bráni ďalšej devastácii životného prostredia. Na Ukrajine sa aj vďaka projektu tento koncept veľmi uchytil a pokračuje ďalej, už bez nutnej stimulácie zo slovenskej strany, aj keď naviazané partnerstvá týmto projektom nekončia.

***„Spoločná práca s ukrajinským tímom predstavovala veľmi dobrú skúsenosť, profesionálny prístup a intenzívny záujem, ako aj vzájomné zdieľanie nápadov a skúseností. Zelené obstarávanie je aj na Slovensku len v začiatkoch, príklad Ukrajiny by sme si mali preto o to viac vážiť a inšpirovať sa ním“,*** povedala projektová manažérka za slovenskú stranu, Klára Tóthová.

Slovenské centrum pre komunikáciu a rozvoj, n.o. vzniklo v roku 2005. Jeho poslaním je poskytovanie verejných služieb a expertízy v oblasti rozvojovej spolupráce a šírenia zásad a téz globálneho vzdelávania.

Kontakt:

http://www.sccd-sk.org/sk/zelene-verejne-obstaravanie-na-ukrajine/o-projekte

Klára Tóthová, projektová manažérka

Email: [tothova@sccd-sk.org](mailto:tothova@sccd-sk.org)

Eva Sládková, kontakt pre médiá

tel: 0903 576 184

Email: [sladkova@sccd-sk.org](mailto:sladkova@sccd-sk.org)